jkorsvik/nowiki_second_scrape_merged huggingface dataset:
Patrick Bottolfsen

Patrick Bottolfsen (født 14. november 1984), kjent under artistnavnet RSP, er en norsk rapper fra Harstad. RSP er medlem i rap-gruppen Kompani 69 fra samme sted. Han er kjent for sin intensive stil, og lett gjenkjennelige stemmebruk, samt en noe mørk tematikk på mange av låtene. Han er også kjent for sitt samarbeid med andre norske rap-artister som Karpe Diem og Joddski og en rekke andre. RSP har spilt på festivaler som BAKgården (Harstad), Døgnvillfestivalen (Tromsø), Parkenfestivalen (Bodø),Márkomeannu (Evenesmark) Rock mot rus (Andenes)
Bottolfsen rappet i TV2s promoteringslåt for Tippeligaen 2011, «Vinnersjel», hvor også fiolinisten Ingrid Mehus medvirket.


== Diskografi ==


=== Hålogalandslaget (RSP og Joddski) ===
Aggrokultur (2012)


=== RSP & Thomax ===
Nordaførr EP (2010)
Offergave EP (2011)
Rosenthal-effekten (2013)
Dykkersyke (2015)
Ti Runda Rundt Sola (2018)


=== Kompani 69 ===
Trick Shot (2004)
Stille før stormen (2006)
Blomster/Krættur EP (2007)
Hunddaga (2009)


=== Takeover Inc. ===
Takeover Mixtape (2004)
Andreas Petur Jacobsen

Andreas Petur Jacobsen (født 28. april 1948 i Syðrugøta, død 4. desember 1992 i Vágur) var en færøysk lærer, bonde og sosialdemokratisk politiker (Jv.).
Han var sønn av fiskerbonde Herluf Jacobsen og hustru Sanna Poulsen. Han gikk realskolen på Glyvrar og lærerskolen i Tórshavn, hvor han møtte Elin Lassen fra Nes i Vágur, som han giftet seg med. I 1972 begynte han som lærer ved folkeskolen i Vágur, hvor han ble værende, unntatt et par år som lærer i Leirvík. Ved siden av læreryrket drev han gårdsbruk på Nes, og tok arbeid til sjøs og på fiskemottak. Han var også skogoppsynsmann på Færøyene 1982–1985 og 1988–1991.Jacobsen var medlem av kommunestyret i Vágur 1977–1988, herav formann/borgermester 1981–1984. Han møtte også som varamann på Lagtinget for Suðuroy i perioden 1978–1980, da Atli Dam var regjeringssjef.


== Referanser ==
Axel Bundsen

Axel Bundsen (født 28. januar 1768 i Assens på Fyn, død 21. november 1832 i Hamburg) var en dansk arkitekt. Han var bror til maleren Jes Bundsen. Begge gjorde karriere i Slesvig og Holstein.
Bundsen studerte ved Kunstakademiet i København og vant den lille sølvmedaljen. Etter studiet i København reiste han blant annet til Frankrike og Sveits understøttet av grev Heinrich Baudissin. Bundsen tegnet sitt første større verk, herregården Knoop ved Ejderkanalen for greven. Bundsen og broren var tegnelærere for familien Baudissin. Fra 1796 arbeidet han seks i år som byggmester i Hamburg. I 1811 laget han en branntaksasjon over Kobbermølle, og 1812-13 bygde han det nye kapellet ved Flensburg gamle kirkegård. 

I 1827 bodde Bundsen i Flækkeby rett ved Slesvig by. Senere flyttet han igjen til Hamburg og døde der i 1832. 


== Verk ==
Frimurerlosje, Grosse Drehbahn, Hamburg (1800, revet)
Herregården Knoop for grev Baudissin nær Kiel (1792–96)
Gl. postgård i Ahrensburg (ca. 1800, revet i 1970-årene)
Huset Angelburger Strasse 2, Flensburg (1804, tilskrevet)
Ombygninger for Cai Reventlow på herregårdene Glasau (1805, nå Altes Herrenhaus) og Altenhof (1806, siden bygget om)
Herregården Drølt (Drült) for familien Rumohr ved Stoltebøl i Angeln (1806–07)
Prosjekt til kirketårn i Borby (1807)
Kapell på Flensburg gamle kirkegård, Flensburg (1810–13)
Brandts landhus, «Säulenhaus», Elbchaussee 186, Othmarschen (1819–20)
Sjøbadeanstalt i Düsternbrook ved Kiel (1820, revet)
Prosjekt til kirke i Neumünster (ca. 1820) og Husum (ca. 1820)


== Referanser ==


== Eksterne lenker ==
(en) Axel Bundsen – kategori av bilder, video eller lyd på Commons 
(da) Axel Bundsen på Kunstindeks Danmark / Weilbachs Kunstnerleksikon
Bilder av Bundsens kapell i Flensburg
Blokkhaugen skole

Blokkhaugen skole er en kommunal ungdomsskole på Ulset i Åsane bydel i Bergen. Skolen ble etablert i 1976, og har plass til 350 elever fra barneskolene Rolland, Ulsetskogen og Haukedalen.


== Historie ==
Bydelen Åsane, nord for Bergen, var egen kommune før den ble sammensluttet med Bergen kommune i 1972. Allerede den 30. januar 1967 vedtok Åsane kommunestyre å bygge ny skole i Myrdalsskogen. Men først i 1976 sto bygget klart til bruk. Bygget er tegnet av arkitekt Sigmund Myking. I 1998 fikk skolen et påbygg. Fasaden ble pusset opp i 2009 etter at Bergen kommune satte i gang et storstilt prosjekt for å fjerne noe av vedlikeholdsetterslepet ved skolene.


== Prosjekter ==
I 1993 markerte skolen seg med å starte Posidriv. Prosjektet skulle motivere enkeltelever med ulike tilpasningsvansker, og føre til mestring, selvtillit og tro på egne verdier. Elevene deltar to dager i uken, der de får et tilpasset pedagogisk tilbud og deltar i ulike aktiviteter der friluftsliv er en del av prosjektet. Tiltaket var vellykket og ble utvidet til andre skoler. Administrasjonen av prosjektet ble da overtatt av andre.


== Arkivet ==
Arkivet etter Blokkhaugen oppbevares ved Bergen Byarkiv, og inneholder materiale fra 1976 til 2007. Her finnes opplysninger om elever og ansatte, skolens daglige drift og undervisning.


== Referanser ==


== Litteratur ==
Brosjyren «Blokkhaugen skole», finnes i skolens arkiv.


== Eksterne lenker ==
Offisielt nettsted 
Blokkhaugen skole - oppslagsverket oVe, artikkel av  Gjertrud Beate Eidsheim, Bergen Byarkiv.
Haukedalen skole

Haukedalen skole er en kommunal barneskole på Ulset i Åsane bydel i Bergen kommune.


== Historie ==
Skolen ble innviet i 1973, og arkitekten var Peder Ristesund. Da skolebygningen sto ferdig inneholdt den 18 undervisningsrom, tre grupperom og huset 410 elever. Haukedalen var en barne- og ungdomsskole frem til 1991. Skolen ble utvidet i 1996 med et nybygg for  SFO kalt "Haukeredet", tegnet av Origo arkitektgruppe A/S. 
På grunn av plassmangel på Haukedalen ble det opprettet en grendaskole på Skinstø i 1981, tegnet av arkiktekt Bengt Nyquist. Skinstø skole lå i Myrdalskogen 387, og ble administrert av Haukedalen skole under en felles rektor. Elevtallet var på det meste 75 (2009). Grendeskolen ble vedtatt nedlagt i 2016, og revet året etter. Skolebygget på Skinstø inneholdt to undervisningsrom og et grupperom. 
Haukedalen skole har et felles skolekorps med Ulsetskogen skole (øvelsene foregår her) som heter Åsane Janitsjar, Korpset rekrutterer også fra Rolland skole, Kalvatræet skole og Eidsvåg skole.
Arkivet etter Haukedalen skole er oppbevart ved Bergen Byarkiv. Dokumentasjon om aktiviteter med tilknytning til skolen finnes i arkivet etter 17. mai-komiteen for Ulset.


== Referanser ==


== Litteratur ==
Bergen byleksikon, annen utgave, Oslo 2009


== Eksterne lenker ==
Bergen byleksikon på nett, om Haukedalen skole
Haukedalen skole - oppslagsverket oVe, artikkel av  Vebjørn Elvebakk, Bergen Byarkiv.
Åsanehallen

Åsanehallen er en idrettshall som ligger på Ulset i Åsane bydel i Bergen i Vestland fylke. Åsanehallen har et areal på 550 m². Den ble åpnet 18. november 1988 etter at Herman Friele syntes at kulturmulighetene i Bergen var for lite fleksible.
Liste over borgermestre i Miðvágur

Liste over borgermestre i Miðvágs kommuna på Færøyene.

1. januar 2009 ble kommunen slått sammen med Sandavágs kommuna til Vága kommuna, se Liste over borgermestre i Vágar.
Caroline Amalie av Danmark

Caroline Amalie (Caroline Amalie av Slesvig-Holsten-Augustenborg) (født 28. juni 1796 i København, død 9. mars 1881) var Christian VIIIs dronning i hans andre ekteskap.
Bryllupet sto på Augustenborg slott den 22. mai 1815. Som dronning ble Caroline Amalie ivrig grundtvigianer og opprettet flere asyler og pleieforeninger. 
Christian døde i 1848, og hun kom til å overleve han med mer enn tretti år. Hun overlevde også sin stesønn Frederik VII med omkring sytten år og så Christian IX bli konge med Christians niese Louise av Hessen-Kassel som dronning. 
Det var lenge et utmerket forhold mellom hennes yngre bror hertug Christian August av Augustenborg og hennes gemal, Christian Frederik. Men da Christian Frederik besteg tronen som Christian VIII i 1839 oppsto det snart uenighet om hertugdømmene og hertugen var en ivrig talsmann for en arverett kongen ikke ville innrømme ham. I denne striden sto Caroline Amalie stilltiende på hertugens side, noe hun innrømmet overfor kongen, som altså – også stilltiende – måtte konstatere at hans egen dronning ikke sto bak ham i denne vesentlige saken. 
Disse forholdene er først nylig kommet for en dag etter utgivelsen av korrespondansen mellom Caroline Amalie og hennes bror.I brever til svigerinnen i 1861 og 1863 ga Caroline Amalie uttrykk for at hun nå forsto hva hennes avdøde ektefelle hadde stått oppe i og at hun inderlig angret sitt standpunkt.
Caroline Amalie er gravlagt i Roskilde domkirke ved siden av sin mann.


== Foreldre ==
Fredrik Kristian II av Holstein-Augustenburg (1765–1814): dansk hertug. Han huskes som en kulturpersonlighet, som virket ivrig for høyere utdannelse, inntil han i 1810 kom i konflikt med det danske kongehuset.
Louise Augusta (1771–1843): dansk prinsesse; datter av dronning Caroline Mathilde og antagelig Struensee. Hun giftet seg i 1786 med hertug Frederik Kristian av Augustenborg, men forble det danske kongehus tro under striden mellom ektefellen og broren Frederik VI. I sitt ekteskap ble hun mor til tre barn, Caroline Amalie, Christian August (hertug av Augustenborg) og Frederik Emil («Prinsen av Nør»).


== Referanser ==


== Litteratur ==
Bramsen, Bo (1985). Ferdinand og Caroline : en beretning om prinsen, der nødig ville være konge af Danmark (dansk) (4. utg.). København: Nordiske Landes Bogforlag. ISBN 8787439220. 
Steffen Heiberg (2004). Danske dronninger i tusind år (dansk). København: Gyldendal. s. 85–88. ISBN 87-02029-46-4. 


== Eksterne lenker ==
(en) Caroline Amalie of Augustenburg – kategori av bilder, video eller lyd på Commons 
Biografi på Dansk Kvindebiografisk Leksikon
Caroline Amalies statue i Kongens Have (Vilhelm Bissen og Hans Jørgen Holm, 1893)
Cro-Mags

Cro-Mags er et amerikansk hardcore punk band fra New York. De var et av de første hardcore bandene til å bli assosiert med Hare Krishna-bevegelsen.


== Historie ==
Cro-Mags ble startet av bassist Harley Flanagan. Etter å ha spilt et par konserter med Eric Casanova på vokal så rekrutterte Flanagan etterhvert kompisen sin John Joseph som ny vokalist. Sammen etablerte de et band med Parris Mitchell Mayhew på gitar, Mackie Jayson på trommer og etterhvert Doug Holland fra bandet Kraut på gitar. Dette er bandet sin mest klassiske besetning og den de fleste refererer til når en snakker om Cro-Mags. Det var denne besetningen som spilte inn debutalbumet The Age of Quarrel i 1986. Albumet står i dag som en av de aller viktigste amerikanske hardcore-utgivelsene noensinne. Bandet opplever stor oppmerksomhet p.g.a. The Age of Quarrel og reiser bl.a. på turnéer med band som Motörhead og Megadeth. Men det er også på dette tidspunktet at konfliktene og motsetningene som blir å prege resten av Cro-Mags sin historie for alvor bryter ut. Resultatet blir at Joseph slutter rett før innspillingen av oppfølgeralbumet, Jayson følger etter. Med ny trommeslager og Flanagan som vokalist ser albumet Best Wishes dagens lys en gang i 1989. Best Wishes er mer metal-orientert og bandet har bevegd seg noe bort fra hardcore punk røttene, albumet er desto mer Hare Krishna-orientert. Coveret er et populært bilde av Narasimha som bandet har fått bruke med ISKCON sitt samtykke. Tekstene er også i større grad sentrert rundt spiritualitet og vegetarianisme. Et par år senere så returnerer Joseph til bandet og spiller inn skivene Alpha Omega og Near Death Experience. I 2000 så kom Flanagan og Mayhew sammen og spilte inn albumet Revenge uten Joseph.
Flanagan og Joseph har i ettertid hatt hver sin utgave av Cro-Mags som de har spilt med parallelt. Ut fra hvem som har hatt rettighetene til navnet så har de gjerne turnert under navn som: "Cro-Mags NYC", "F.V.K. Cro-Mags", "the Age of Quarrel" og nå sist "Cro-Mags (Jam)" som har bestått av Joseph på vokal, Jayson på trommer, Craig Setari fra Sick of It All på bass og A.J. Novello fra Leeway på gitar. "Cro-Mags (Jam)" har blitt beskrevet som det nærmeste en kommer opplevelsen av den originale "the Age of Quarrel" besetningen.
Flanagan har de siste årene konsentrert seg mest om bandet sitt Harley's War. Mayson har vært med i band som Fun Lovin' Criminals og Shelter.


== Konserter i Norge ==
Cro-Mags har spilt i Norge to ganger:

første gang var 18. april 2000 på John Dee i Oslo. Frontet av Harley Flanagan.
andre gang var 6. november 2006 på Sub Scene i Oslo. Frontet av John Joseph.


== Diskografi ==
The Age of Quarrel (1986)
Best Wishes (1989)
Alpha Omega (1992)
Near Death Experience (1993)
Revenge (2000)


== Eksterne lenker ==
(en) Offisielt nettsted 
(en) Cro-Mags – kategori av bilder, video eller lyd på Commons 
(en) Cro-Mags på Apple Music 
(en) Cro-Mags på Discogs 
(en) Cro-Mags på MusicBrainz 
(en) Cro-Mags på Encyclopaedia Metallum 
(en) Cro-Mags på Spotify 
(en) Cro-Mags på Songkick 
(en) Cro-Mags på Last.fm 
(en) Cro-Mags på AllMusic
Liste over borgermestre i Skúvoy

Liste over borgermestre i Skúvoyar kommuna på Færøyene.


== Fotnoter ==


== Referanser ==
John Anderson (skuespiller)

John Anderson (født 20. oktober 1922 i Clayton i Illinois, død 7. august 1992 i Sherman Oaks i California) er en amerikansk skuespiller, som er mest kjent for sin rolle som Harry Jackson i TV–serien MacGyver.


== Referanser ==


== Eksterne lenker ==
(en) John Anderson på Internet Movie Database 
(sv) John Anderson i Svensk Filmdatabas 
(da) John Anderson på Filmdatabasen 
(da) John Anderson på Scope 
(fr) John Anderson på Allociné 
(en) John Anderson på AllMovie 
(en) John Anderson hos The Movie Database 
(en) John Anderson hos Internet Broadway Database
Space Cowboy

Nick Dresti (født 5. mars 1975), bedre kjent under artistnavnet Space Cowboy, er en fransk pop/dance-artist, DJ, plateprodusent og sanger. Han har jobbet mye med Lady Gaga.


== Eksterne lenker ==
Offisielt nettsted 
(en) Space Cowboy på Discogs 
(en) Space Cowboy på Discogs 
(en) Space Cowboy på MusicBrainz 
(en) Space Cowboy på MusicBrainz 
(en) Space Cowboy på Spotify 
(en) Space Cowboy på Songkick 
(en) Space Cowboy på AllMusic 
(en) Space Cowboy på AllMusic 
Space Cowboy på Facebook 
Space Cowboy på Myspace
Liste over borgermestre i Funningur

Liste over borgermestre i Funningur. Funningur på Færøyene ble utskilt fra i 1906. Gjógv ble utskilt fra Funningur som egen kommune i 1948. I 2009 ble Funningur innlemmet i Runavík, mens Gjógv hadde gått til Sundini.


== Referanser ==
Raptorex

Raptorex var en gruppe tyrannosauridaedinosaurer. Den eneste oppdagede fossilet, består av en enkelt ungt eksemplar, trolig avdekket i Mongolia, eller muligens nordøst i Kina. Arten går unger det latinske navnet R. kriegsteini, og ble beskrevet  av Paul Sereno i 2009. Navnet er avledet fra latin raptor, som betyr «røver», og rex, «konge». Den er oppkalt for å hedre Roman Kriegstein, en overlevende etter Holocaust, hvor sønnen Henry Kriegstein donerte eksemplaret til University of Chicago for vitenskapelige studier.Raptorex ligner på Tyrannosaurus rex, men var kun 2,5 meter lang og knappe 80 kg tung.


== Referanser ==


== Eksterne lenker ==
(en) Raptorex hos Fossilworks 
(en) Kategori:Raptorex – bilder, video eller lyd på Wikimedia Commons 
Raptorex – detaljert informasjon på Wikispecies
Astyages

Astyages (avsatt 550 f.Kr.) var den siste mediske kongen. Han etterfulgte sin far Kyaxares. 
Han var ifølge flere kilder morfar til Kyros den store av Persia som etter hvert skulle bli hans verste fiende. Astyages var medisk mens Kyros var halvt persisk og halvt medisk. Astyages beordret også å drepe Kyros. Kyros tok herredømmet og gjorde riket til det første persiske riket.


== Kilder ==
Herodot (1960). Herodots Historie. Oslo: Aschehoug. s. 44-45. 
«Encyclopædia Iranica, Astyages». Besøkt 07.02.2019. 
«Livius.org, Astyages». Besøkt 07.02.2019.
Gary Holt (ishockeyspiller)

Gary Holt (født 1. januar 1952 i Sarnia, Ontario) er en pensjonert profesjonell ishockeyspiss fra Canada, som spilte 101 kamper i National Hockey League for Cleveland Barons og California Golden Seals. Holt bor for tiden i Spokane, Washington.


== Referanser ==


== Eksterne lenker ==
(en) Gary Holt – National Hockey League (NHL) 
(en) Gary Holt – Hockeydb.com 
(en) Gary Holt – Hockey-Reference.com 
(en) Gary Holt – Legends of Hockey 
(en) Gary Holt – Eliteprospects.com
Felix Endrich

Felix Endrich (født 5. desember 1921, død 31. januar 1953) var en sveitsisk bobkjører som deltok i de olympiske vinterleker 1948 i St. Moritz og 1952 i Oslo.
Endrich ble olympisk mester i bobsleigh under Vinter-OL 1948 i St. Moritz. Sammen med Friedrich Waller vant han toerbob foran et annet lag fra Sveits og USA
Endrich døde under verdensmesterskapet i bobsleigh i Garmisch-Partenkirchen i 1953. Han kjørte over vallen og krasjet i et tre med en firerbob. Endrich hadde giftet seg mindre enn to måneder før ulykken og hans nygifte kone var til stede da han krasjet. To uker tidligere hadde han blitt verdensmester i toerbob.


== OL-medaljer ==
1948  St. Moritz -  Gull i bobsleigh, toerbob  Sveits


== Eksterne lenker ==
(de) Felix Endrich – Munzinger Sportsarchiv 
(en) Felix Endrich – Olympics.com 
(en) Felix Endrich – Olympic.org 
(en) Felix Endrich – Olympedia 
(en) Felix Endrich – Sports-Reference (OL-resultater – arkivert) 
(en) Felix Endrich – TheSports.org
Friedrich Waller

Friedrich «Fritz» Waller (født 18. mars 1920, død 15. februar 2004) var en sveitsisk bobkjører som deltok i de olympiske vinterleker 1948 i St. Moritz.
Waller ble olympisk mester i bobsleigh under Vinter-OL 1948 i St. Moritz. Sammen med Felix Endrich vant han toerbob foran et annet lag fra Sveits og USA
Waller ble verdensmester i toerbob i 1949.


== OL-medaljer ==
1948  St. Moritz -  Gull i bobsleigh, toerbob  Sveits


== Eksterne lenker ==
(en) Friedrich Waller – Olympics.com 
(en) Friedrich Waller – Olympedia 
(en) Friedrich Waller – Sports-Reference (OL-resultater – arkivert) 
(en) Friedrich Waller – databaseOlympics.com (arkivert)
Paul Eberhard

Paul Hans Eberhard (født 30. oktober 1917) er en sveitsisk bobkjører som deltok i de olympiske vinterleker 1948 i St. Moritz.
Waller vant en olympisk sølvmedalje i bobsleigh under Vinter-OL 1948 i St. Moritz. Sammen med Fritz Feierabend kom han på andreplass i toerbob bak sine landsmenn Friedrich Waller og Felix Endrich.


== OL-medaljer ==
1948  St. Moritz -  Sølv i bobsleigh, toerbob  Sveits


== Eksterne lenker ==
(en) Paul Eberhard – Olympedia 
(en) Paul Eberhard – Sports-Reference (OL-resultater – arkivert) 
(en) Paul Eberhard – databaseOlympics.com (arkivert)
Vesleelva

Vesleelva eller Veslelva kan vise til en rekke elver:

Vesleelva (Soknavassdraget) – i Soknavassdraget i Ringerike kommune, Buskerud
Vesleelva (Begnavassdraget) – i Begnavassdraget i Ringerike kommune, Buskerud
Vesleelva (Modum) – i Modum kommune i Buskerud
Vesleelva (Gjøvik) – i Gjøvik kommune i Oppland
Vesleelva (Sande) – i Sande kommune i Vestfold
Vesleelva (Bjune i Re) – i Re kommune i Vestfold
Vesleelva – i Re kommune i Vestfold
Veslelva (Bærum) – i Bærum kommune i Akershus
Veslelva (Høyanger) – i Høyanger kommune i Sogn og Fjordane
Fritz Feierabend

Fritz Feierabend (født 29. juni 1908, død 25. november 1978) var en sveitsisk bobkjører som deltok i de olympiske vinterleker 1936 i Garmisch-Partenkirchen, 1948 i St. Moritz og 
1952 i Oslo.
Waller vant to olympisk sølvmedaljer i bobsleigh under Vinter-OL 1936 i Garmisch-Partenkirchen. Han kom på andreplass i både toer- og firerbob.
Fire år senere, under 1948 i St. Moritz, kom han sammen med Paul Eberhard kom han på andreplass i toerbob bak sine landsmenn Friedrich Waller og Felix Endrich.
Feierabend vant totalt tolv VM-medaljer, seks gull-, tre sølv- og tre bronsemedaljer i perioden 1939 til 1955.


== OL-medaljer ==
1936  Garmisch-Partenkirchen -  Sølv i bobsleigh, toerbob  Sveits
1936  Garmisch-Partenkirchen -  Sølv i bobsleigh, firerbob  Sveits
1948  St. Moritz -  Sølv i bobsleigh, toerbob  Sveits
1952  Oslo -  Bronse i bobsleigh, toerbob  Sveits
1952  Oslo -  Bronse i bobsleigh, firerbob  Sveits


== Referanser ==


== Eksterne lenker ==
(de) Fritz Feierabend – Munzinger Sportsarchiv 
(en) Fritz Feierabend – Olympics.com 
(en) Fritz Feierabend – Olympic.org 
(en) Fritz Feierabend – Olympedia 
(en) Fritz Feierabend – Sports-Reference (OL-resultater – arkivert) 
(en) Fritz Feierabend – TheSports.org
Carassius cuvieri

Carassius cuvieri er en art i karpefamilien. Det er en fisk som lever i ferskvann.
Den blir opptil 35 cm lang. Arten er oppkalt etter den franske anatomen Georges Cuvier.


== Eksterne lenker ==
(en) Carassius cuvieri – oversikt og omtale av artene i WORMS-databasen 
(en) Carassius cuvieri i Encyclopedia of Life 
(en) Carassius cuvieri i Global Biodiversity Information Facility 
(en) Carassius cuvieri hos FishBase 
(en) Carassius cuvieri hos ITIS 
(en) Carassius cuvieri hos NCBI 
(en) Kategori:Carassius cuvieri – bilder, video eller lyd på Wikimedia Commons 
Carassius cuvieri – detaljert informasjon på Wikispecies (en) Carassius cuvieri Temminck & Schlegel, 1846 Japanese (white) crucian carp - FishBase
HTC HD2

HTC HD2, også kjent som HTC T8585 eller HTC «Leo» er en Windows Mobile-basert mobiltelefon (smartphone) som blir produsert av HTC. Den ble lansert i oktober 2009. 
HD2 er en etterfølger av HTC Touch HD, og er den første windowsbaserte mobiltelefonen som har brukergrensesnittet HTC Sense. Den har en 4,3 tommers kapasitiv berøringsskjerm med multitouch.
Telefonen er videre kjent for å ha et stort utviklermiljø som ennå(Februar 2013) er aktivt. Det kan, pga. innsatsen til dette miljøet, kjøre følgende operativsystem på mobilen hvis man modifiserer den: Ubuntu (skrivebordsutgave), Windows mobile (originalt og modifiserte versjoner), MeGoo, Android(mange forskjellige varianter fra 1.6 til 4.2 Jelly Bean), og versjonene av Windows Phone 7.


== Spesifikasjoner ==
Skjerm: 4,3 tommer
Skjermoppløsning: 480 x 800 (WVGA)
Styring: kapasitiv berøringsskjerm
Batteri: 1230 mAh
Taletid: 380 minutter (GSM), 320 minutter (WCDMA)
Standbytid: 490 timer (GSM), 390 timer (WCDMA)
Kamera: 5 megapiksler, autofokus, LED blits
GPS
1 GHz Qualcomm prosessor
RAM: 448 MB
ROM: 512 MB
Quadband
microSD minnekort (max 32 GB)
Operativsystem: Windows Mobile 6.5
Wi-Fi (IEEE 802.11 b/g)
Bluetooth 2.1
Standard Micro-USB
Størrelse: 120,5 mm (h), 67 mm (b) 11 mm (d)
Vekt: 157 g med batteri


== Eksterne lenker ==
(en) Offisielt nettsted 
(en) HTC mobile phones – kategori av bilder, video eller lyd på Commons
Topplokk

Et topplokk er avslutningsdelen i en sylinder i en forbrenningsmotor. I stjernemotorer finnes like mange topplokk som sylindre, mens en V- eller boksermotor har to som vanligvis betjener flere sylindre, i likhet med hva en finner i en rekkemotor. Motorer med variabel kompresjon mangler ekte topplokk. Dette er erstattet med bevegelig motstempel.
Topplokkets funksjon er primært å utgjøre en vegg for brennkammeret i motoren, men der er flere tilleggsfunksjoner som utføres ved en sinnrik kombinasjon av hulrom. Der kan være gjennomstrømning av kjølevæske, smøreolje og drivstoff, samt føringshull for motorens ventilsystem, som i så fall også har ventilsetene i topplokket.
Utforming av topplokkets brennkammer er gjort slik at der oppnås maksimal utskifting av forbrenningsgass mot ny  luft-brennstoffblanding.
Toppakningen er tetningen mellom sylinderdelen (motorblokken) og topplokket.
I hverdagsspråk er topplokk også brukt om hjernekassen/issen.